**SEAT Ibiza in Arona: od prve kapljice do popolne barve**

* **Ponudbi barv SEAT sta dodani dve novi barvi, Liminal in Oniric, ki sta ustvarjeni izključno za posodobljena modela SEAT Ibiza in SEAT Arona**
* **Za vsako barvo se skriva postopek ustvarjanja in raziskovanja, ki vključuje na stotine testov in navdih iz virtualnega sveta**
* **Oniric je že na voljo pri obeh modelih, Liminal pa bo na voljo od marca 2026**

**Martorell, 15. 1. 2026.** Koliko barv je na svetu? Čeprav strokovnjaki ocenjujejo, da lahko človeško oko zazna od 7 do 10 milijonov različic barv, natančnega števila ne moremo določiti. Zaradi kombinacij svetlobe in njenih valovnih dolžin je v teoriji neskončno možnosti. Ustvariti novo barvo, ki bo vizualno učinkovita, je izziv, še posebej, če ju hočeš nanesti na SEAT Ibizo in SEAT Arono. **»Oblikovanje nove barve je ustvarjalni proces, ki vključuje na stotine testov, dokler po kapljicah ne pridemo do želenega odtenka in rečemo, da je to zagotovo ta,«** pojasni Carol Gómez, oblikovalka barv in oblazinjenja pri družbi SEAT.

**V živih barvah.** Tudi oblikovanje novih barv sledi trendom. Zato so oblikovalci pri družbi SEAT nenehno v stiku z najnovejšim razvojem, tudi zunaj avtomobilskega sveta. **»Pri ustvarjanju ekskluzivnih barv za Ibizo in Arono smo se zgledovali po virtualnem svetu in uporabili odtenke s pridihom umetnosti, ki jih vidimo v tej vzporedni resničnosti,«** pove oblikovala barv in oblazinjenja. Rezultat njihovih raziskav sta dve novi barvi, Liminal in Oniric, ki se odlično ujemata z mladostnim in dinamičnim duhom SEAT Ibize ter robustnim in okretnim značajem SEAT Arone.

**Resničnost iz drugih svetov.** Izraz »liminal« se uporablja za opis nečesa, kar je v stanju prehoda, na primer prostora med dvema fizičnima krajema ali vmesnih stopenj v miselnem procesu. **»Želeli smo ustvariti popolnoma drugačno rdečo barvo in ko smo prišli do nje ter razmišljali o imenu zanjo, je bilo to popolno. Barva je nekoliko umetna, vendar je hkrati resnična, prehodna. Tudi navidezna resničnost je resnična. Popelje nas v povsem nov svet barv,«** pravi Gómezova. V primeru barve Oniric so želeli ustvariti zelo čisto, prozorno barvo brez delcev. **»Predstavljali smo si mirno jezero iz sanj v virtualnem svetu ... Zato je barva jasna in ima zelenkaste odtenke, ki nas popeljejo v druge resničnosti.«**

**Platna v gibanju.** Barvo zaznavamo povsem drugače, če jo nanesemo na papir, tkanino ali kovino. **»Enako se zgodi, če jo uporabimo na majhnih ali velikih predmetih ali če jo gledamo v naravni ali umetni svetlobi. Zato je ustvarjanje barve za tako velik predmet, kot je vozilo, ki bo vidno tudi v gibanju, precejšen izziv,«** pravi Gómezova. Liminal je tipičen primer tega. **»Gre za rdečo barvo, ki jo je mogoče zaznati kot bolj oranžno ali bolj magenta, odvisno od tega, kako nanjo pade svetloba, saj vsebuje različne pigmente. Tako vozilo razkrije različne odtenke, ko se premikate okoli njega ali spreminjate zorni kot,«** dodaja.

Skupaj z barvo Hypnotic sta ti dve barvi ekskluzivni za nova modela SEAT Ibiza in SEAT Arona. Oniric je že na voljo, Liminal pa bo na voljo od marca 2026 in bo pripravljena razsvetliti ulice in ceste po vsem svetu.


**SEAT** je ena najbolj ikoničnih in prepoznavnih mednarodnih španskih znamk. Ustanovljena je bila pred 75 leti, njena vozila pa so že več generacij del vsakdanjega življenja ljudi. S privlačnim dizajnom, zasnovanim v Barceloni, SEAT predstavlja vstopno točko za nove stranke koncerna Volkswagen.

Trenutno znamka SEAT ponuja modele z najrazličnejšimi pogonskimi sklopi – od najučinkovitejših klasičnih motorjev z notranjim zgorevanjem do blagih in priključnih hibridov: SEAT Ibiza, mladostno mestno vozilo; SEAT Arona, vsestranski mestni SUV; SEAT Leon in Leon Sportstourer, prostorni in športni kompaktni vozili; ter SEAT Ateca, SUV z osupljivim modernim dizajnom.

**Komuniciranje v skupini SEAT**

|  |  |  |  |
| --- | --- | --- | --- |
| Un hombre con un traje de color negro  El contenido generado por IA puede ser incorrecto. | **Fermín Robles**  Vodja vsebin in komunikacij na družbenih omrežjih  M/ +34 638 77 20 84  fermin.robles@seat.es | Persona con camiseta azul  El contenido generado por IA puede ser incorrecto. | **Rocío Soria**  Ustvarjanje vsebin  M/ +34 689 28 14 32  rocio.soria@seat.es |

[Daniel Disk:Users:Imac_16:Desktop:logos.png](https://www.linkedin.com/company/seat-sa/)[Daniel Disk:Users:Imac_16:Desktop:logos.png](https://twitter.com/seatofficial)



**PORSCHE SLOVENIJA d.o.o.**

**Metka Bokal**

Odnosi z mediji SEAT

T: +386 1 5825 280

[metka.bokal@porsche.si](mailto:metka.bokal@porsche.si)

**Edvard Andrej Strajnar**

Direktor znamke SEAT

M: +386 41 371 501

[edo.strajnar@porsche.si](mailto:edo.strajnar@porsche.si)

[www.seat.si](http://www.seat.si)